Saya mau tau Tentera Darat Umum dari Ketumbukan Tentera Darat Imperial Jepun. Jelaskan dalam bahasa melayu

merupakan peringkat tertinggi dalam struktur organisasi Tentera Darat Imperial Jepun. Ia bersamaan dengan kumpulan tentera darat dalam istilah ketenteraan barat. Ia bertujuan untuk bergerak sendiri bagi tempoh yang  tidak ditentukan, tentera darat umum diperintah samada oleh Fil Marsyal atau Jeneral penuh.

Tentera Darat Umum pertama ialah Tentera Jepun Manchuria, dibentuk dari tahun 1904–1905 semasa Perang Rusia-Jepun sebagai struktur ketumbukan sementara untuk menyelaras usaha-usaha beberapa tentera darat Jepun dalam kempen melawan tentera Empayar Rusia.

Dari segi organisasi berstatus tetap, IJA menubuhkan Kantōgun, yang biasanya dikenali dalam bahasa Inggeris sebagai Tentera Kwantung, untuk mengurus aturgerak luar negaranya di Wilayah Kwantung dan Manchukuo dari tahun 1906.

Tentera darat umum berikutnya diwujudkan bagi menghadapi keperluan Perang China-Jepun Kedua dan Perang Dunia II, di mana peningkatan aturgerak luar negara yang meminta pengstrukturan organisasi yang dapat bertindak balas dengan cepat dan berautonomi dari Staf Am IJA di Tokyo. Hasilnya, angkatan bersenjata Jepun telah disusun semula kepada tiga pemerintahan operasi berasingan di luar negara: (Manchuria, China dan Asia Tenggara), dengan kepulauan tanahair Jepun membentuk yang keempat.

Menjelang akhir Perang Dunia II, pemerintahan kepulauan tanahair (iaitu Markas Pertahanan Umum) telah distruktur semula mengikut geografi kepada Tentera Darat Umum Pertama di timur, Tentera Darat Umum Kedua di barat, dan Tentera Darat Umum Udara yang bertanggungjawab bagi penerbangan tentera.

Dengan penyerahan kalah Jepun secara rasmi pada September 1945, kesemua tentera darat umum telah dibubarkan, kecuali Tentera Darat Umum Pertama, yang terus wujud sehingga 30 November 1945, sebagai Markas  Demobilisasi Pertama.